Háskólinn í Texas hefur ráðið Matthew McConaughey , leikara og óskarsverðlaunahafa , sem kennara á kvikmynda - , sjónvarps og útvarpssviði . Þá mun hann kenna áfanga í handritaskrifum . Mirror greinir frá . McConaughey hefur verið gestakennari áfangans síðan 2015 og aðstoðaði meðal annars við uppsetningu á námsskránni . Þá er orðrómur um að í áfanganum verði tvær af myndum leikarans teknar fyrir : The Gentleman , sem er væntanleg 2020 , og Mud sem kom út 2012 . Leikarinn sagði í yfirlýsingu að þessi áfangi hefði komið sér vel þegar hann var sjálfur í námi . „ Þetta gefur mér tækifæri til að undirbúa nemendur mína betur , ” bætti hann við . McConaughey útskrifaðist með Kvikmyndagráðu frá Háskólanum í Texas árið 1993 . Hann hefur leikið í yfir fimmtíu myndum síðan þá . Þar á meðal Interstellar , The Wolf of Wall Street og Dallas Buyers Club sem landaði honum Óskarsverðlaun og Golden Globe .